Unitatea 4

Mijloace de transport

„Trenule, maşină mică, unde-l duci pe Ionică?”

(Folclor urban)

Lecţia 1
Transport naţional

A. REALITĂŢI ŞI CUVINTE

Maşină
şofer, benzinărie, benzină, motorină, gaz, centura de siguranţă, bancheta din spate, portieră, capotă, motor, roată, roată de rezervă, volan, sistem de alarmă, cheia de contact, parcare, semafor, inter​secţie, sens giratoriu, poliţist, carnet de conducere

Tren
conductor, călător, bilet de tren / bilet de călătorie, controlor de bilete, însoţitor de tren, „naş”, CFR (Căile Ferate Române), gară, peron, vagon, compar​timent, loc, tichet de loc, tren personal (P), trec accelerat (AC), tren rapid (R), tren intercity (IC)

Autocar
autogară, şofer, călător, benzină, bilet de călătorie, loc, traseu

Avion
companie de zbor, TAROM (Transporturi Aeriene Române), comandant de zbor, pilot, stewardesă / însoţitoare de zbor, bilet de avion, aeroport, bagaj de mână, pistă de decolare, bord, îmbarcare, business class, economy class

B. EXPLORARE CULTURALĂ
Reţelele de transport arată, de cele mai multe ori, gradul de civilizaţie al unei ţări. România are o reţea de transport local şi naţional care, de foarte multe ori, devine subiect de discuţie pentru politicieni. Numărul vehiculelor este în creştere în acest moment, dar calitatea drumurilor şi a şoselelor nu poate ţine pasul cu această creştere. Totuşi, trebuie menţionat că se încearcă ajungerea la standarde europene. 

În marile oraşe, dacă doreşti să ajungi dintr-un loc în altul, poţi dispune de următoarele mijloace de transport în comun: tramvai, trolei​buz, metrou (doar în Bucureşti) ori dacă vrei, poţi opta pentru mersul cu maşina proprie sau cu bicicleta. Numărul bicicliştilor este în creştere, mai ales în rândul tinerilor. 

Pentru transportul între oraşe, cei mai mulţi oameni optează pentru autocar sau tren. Dacă distanţa dintre oraşe este mare, cum ar fi în cazul oraşelor Timişoara – Bucureşti sau Timişoara – Iaşi, se poate călători cu avionul. 

1. Oferiţi exemple legate de modalităţile de transport din ţara de unde veniţi. Care sunt ele şi cum diferă sau se aseamănă cu cele pe care le-aţi văzut în România?

2. Imaginaţi-vă o situaţie de călătorie în ţara de origine. Cum procedaţi? Cum cumpăraţi / rezervaţi biletul, ce faceţi mai apoi?

[image: image2.jpg]


  E x e r c i ţ i i :
Expresii legate de verbul a merge
a merge ca pe roate – a merge / funcţiona bine

a merge ca uns – a merge / funcţiona excelent

a-i merge fulgii – zdravăn, violent

a merge de veste – a se răspândi zvonurile

a merge vorba – a se auzi despre.../ a se spune despre...

1.
În opinia dumneavoastră, care dintre aceste situaţii este vala​bilă pentru femei şi care pentru bărbaţi?

Femeile / Bărbaţii 

a. sunt şoferi mai atenţi

b. se enervează mai uşor în trafic

c. îşi fac rezervările de bilete din timp

d. călătoresc mai mult cu trenul

e. preferă să meargă pe jos

f. nu îşi cumpără bilet când călătoresc cu trenul

g. se îngrijorează mai mult când sunt la volan

h. conduc trenuri, autocare sau avioane

2.
Potriviţi cuvintele cu definiţiile corespunzătoare:

	Bilet
	ansamblu de construcţii situat pe o linie ferată, loc din care pleacă şi unde se opresc trenurile

	A călători
	convoi de vagoane, utilizate pentru deplasare

	Tren
	persoană care stă alături, în apropierea cuiva

	Compartiment
	a ajunge undeva după timpul la care era aşteptat

	Vecin
	platformă într-o staţie de cale ferată

	Vagon
	a face un drum

	A întârzia
	a se duce dintr-un loc

	Gară
	vehicul de mari dimensiuni care circulă pe şine

	Peron
	despărţitură într-un vagon, o încăpere mică

	A pleca
	bucată mică de hârtie care îţi dă dreptul de a ocupa un loc în tren


3.
Completaţi textul următor, utilizând cuvintele din chenar:

bilet                călători                     tren                              compartiment

           vecinilor                  vagon                             întârziere

     gară                   peron                        pleacă                               600

Abdul stă acum în Bucureşti. Cei mai buni prieteni ai săi locuiesc, însă, în Timişoara. Pentru că nu i-a văzut de mult timp şi tocmai s-au mutat în casă nouă, va călători până la Timişoara. Are de ales între a merge cu trenul sau cu avionul. Biletul de avion costă _____ de lei dus-întors, aşa că va ___________cu trenul. Trebuie să îşi cumpere bilet din ___________, pentru că nu are timp să meargă la Agenţia de voiaj.

Dimineaţă, la ora 6.00 are ___________ spre Timişoara. Trebuie să fie la gară din timp, pentru că ar putea să stea la coadă. Îşi cumpără _______________. Pe tichet scrie la ce oră ___________ trenul din Bucureşti şi la ce oră ajunge în Timişoara. Trebuie să fie atent şi în ce ____________ al trenului se va urca. ____________ îl va găsi în funcţie de locul care este trecut pe bilet. El are locul 91. Se uită şi pe tabela electronică, pentru a verifica __________ pe care se trage trenul. 

În cele din urmă, urcă în tren, găseşte compartimentul şi spune „Bună dimineaţa!” ____________ vorbesc încontinuu până la Timişoara. Povestesc foarte multe lucruri despre subiectele din ziare ori despre sport. 

Trenul are _____________15 minute, însă ajunge cu bine. 

4.
Spuneţi care dintre afirmaţiile de mai jos este adevărată sau falsă (A/F):

a.
Abdul locuieşte în Timişoara.

b.
Trenul pleacă din Bucureşti la ora 6.00.

c.
Abdul poate să ajungă la gară mai târziu. Va avea timp să îşi cumpere bilet.

d.
Pe tichetul de călătorie nu scrie la ce oră va ajunge trenul în Timişoara, în ce vagon trebuie să se urce Adbul şi pe ce loc să se aşeze.

e.
Adbul are locul 91. 

f.
Vecinii de compartiment vorbesc tot drumul până la Timişoara.

g.
Domnii povestesc despre meciurile de fotbal. 

h.
Trenul ajunge în gara din Timişoara la timp. 

5.
Discutaţi următoarele situaţii:

a.
Abdul nu ajunge la timp la gară şi nu îşi cumpără bilet. Ce trebuie să facă?

b.
Abdul ajunge la timp şi îşi cumpără bilet. Doamna de la ghişeu înţelege greşit şi îi vinde un bilet cu locul 91 care deja este ocupat de altcineva. Ce trebuie să facă Abdul când descoperă greşeala?

1.
Discută cu persoana care a ocupat deja locul 91 pe un ton supărat.

2.
Îşi cere scuze, dar spune că el are dreptate şi solicită să i se permită să stea pe acel loc.

3.
Încearcă să convingă persoana de pe locul 91 să îşi caute un alt loc.

4.
Abdul vorbeşte cu taxatorul şi îl roagă să îl ajute.

5.
Îşi caută un loc liber în alte compartimente.

6.
Alt răspuns: __________________________________

c. Vecinii de compartiment îşi povestesc viaţa personală. Va vorbi Abdul cu ei? Îşi va povesti şi el viaţa?

6.
Alegeţi dintre cuvintele de mai jos pe cele care au legătură cu mijloacele de transport sau călătoriile.

maşină               mâncare             benzinărie               cale ferată

             gară                       bilet                  rezervare              carte

laptop                  muzică                     autogară            bagaj

7.
Răspundeţi la următoarele întrebări:

a.
Care este mijlocul de transport preferat şi de ce?

b.
Oferiţi locul dumneavoastră altcuiva, în mijloacele de transport în comun? De ce da? De ce nu?

